ট্যুর তো কনফার্ম করলাম। কিন্তু মনটা খচখচ করছিলো। ধুর, ক্যাসেল দেখে কি হবে। দিল্লী, আগ্রা এমনকি লন্ডনেও তো কম ক্যাসেল দেখলাম না। সেই একই থোড় বড়ি খাড়া, খাড়া বড়ি থোড়। কিন্তু না। আমার সব ভুল নিমিষেই ভেঙ্গে গেল। এডিনবরা থেকে ষাট কিলোমিটার পথ। গ্লাসগোর পথে স্টারলিং। মাত্র একঘন্টা ড্রাইভে পৌছে গেলাম স্টারলিংয়ে। পাহাড়ের চুড়োয় নিয়ে ড্রাইভার যথন ব্রেক করলো তখন গাড়ী থেকে আমরা সবাই নামতেই ভুলে গেলাম। জানালা দিয়ে বিষ্ময়ে দেখছিলাম ষ্টারলিং ক্যাসেল। কী অপুর্ব স্থাপত্য ! কী বিশাল তার আয়তন ! সকালের রোদ যেনো হীরের আলোকছটা দিচ্ছে দুর্গের সবকয়টা চুড়োয়। এই সৌন্দর্য যেন স্বর্গের।